02/02/2015 | Administración LocalMunicipal
Culleredo
Urbanismo
Notificación a dona María Pravio Serantes

De conformidade co artigo 59.5 da Lei 30/1992, do 26 de novembro, de réxime xurídico das administracións públicas e do procedemento administrativo común, procedese á publicación da Resolución núm.78 de data 19.01.2015, pola que se declara o estado ruinoso e se require ao propietario para que proceda á súa demolición dunha edificación situada na avda. de Vilaboa, núm.135 (parroquia de Rutis), no Taboleiro de editos deste Concello e no BOP ao obxecto de que sirva de notificación a DªAizpea Ilario Charbi. Por Resolución núm.466 de 21/03/2014 incoouse o oportuno procedemento para a declaración, no seu caso, do estado de ruína da edificación situada na avda. de Vilaboa, núm.135 (parroquia de Rutis), con referencia catastral 0061326NH5906S. Emitiuse informe polo xefe do servizo de Arquitectura e Urbanismo no que se pon de manifesto: Encontrase en solo urbano. A vivenda obxecto deste informe é unha construción de planta baixa duns 80-90 anos de antiguidade dos coñecidos como “ranchos” (vivendas humildes de pequena coxía). A edificación executouse cuns muros de carga de cachotería ordinaria e con fachada revestida, os ocos reforzáronse cunha estrutura de marcos de madeira, cunha bufarda que se afundiu afectando tamén o aleiro. Na fachada, sobre os dous ocos (ventá e porta) existen dúas gretas de componente vertical que delatan o afundimento do elemento resistente superior do marco. A casa encontrase deshabitada e con abundante maleza que avanza sobre o espazo libre lindante. De acordo co disposto na Lei 9/2002, do 30 de decembro, de ordenación urbanística e protección do medio rural de Galicia, artigo 201.2. a), dispón: “2. Declararase o estado ruinoso nos seguintes supostos: a) Cando o custo das obras necesarias exceda da metade do custo de reposición da edificación ou de nova construción con características similares, excluído o valor do solo.” A construción precisa a demolición completa da cuberta, do seu interior e nova construción, o que supera amplamente o 50 % do custe de reparación. Tamén se da a situación do artigo 201.2. b), que dispón: “b) Cando o edificio presente un esgotamento xeneralizado dos seus elementos estructurais fundamentais.” A cuberta encóntrase toda destruída e como resultado diso os empuxes horizontais que sufre a fachada acúsanse nun arqueamento (da fachada na zona da porta de acceso) na parte mais débil. Debe declararse a ruína do inmoble, previa audiencia do propietario, e a conseguinte demolición da construción, limpeza e valado do solar.” No expediente non se presentou alegación algunha durante o trámite de audiencia concedido ao efecto. Encontrándose vacante a praza de xefe do servizo de Xestión Administrativa Urbanística dende o 26.10.2011, por orde do Sr. Alcalde formula a proposta de resolución a xefa da Asesoría Xurídica. Considerando o disposto no artigo 201 da Lei 9/2002, do 30 de decembro, de ordenación urbanística e protección do medio rural de Galicia, e en uso das competencias delegadas pola Alcaldía por Resolución de 22/06/2011 publicada no BOP núm.131 de 11/07/2011. Primeiro.- Declarar o estado ruinoso da edificación situada na avda. de Vilaboa, núm.135 (parroquia de Rutis) por incorrer a devandita edificación nos seguintes supostos previstos no artigo 201.2 da Lei 9/2002, do 30 de decembro, de ordenación urbanística e protección do medio rural de Galicia: a) Cando o custo das obras necesarias exceda da metade do custo de reposición da edificación ou de nova construción con características similares, excluído o valor do solo. b) Cando o edificio presente un esgotamento xeneralizado dos seus elementos estruturais fundamentais. Segundo.- Requirir ao propietario da edificación para que proceda a súa demolición no prazo de 3 meses a contar desde a notificación da presente resolución, previa solicitude da correspondente licenza aportando proxecto redactado por técnico competente, coa advertencia de que no caso de incumprimento do ordenado se procederá polo Concello á execución subsidiaria a custo do obrigado ou á execución forzosa mediante a imposición de multas coercitivas de 300 a 6.000 euros reiterables ata lograr a execución da demolición ordenada, de acordo co disposto no artigo 201.3 da devandita Lei 9/2002. Contra a presente resolución, que pon fin á vía administrativa poderá interpoñerse recurso potestativo de reposición ante a Alcaldía-Presidencia, no prazo dun mes a contar desde o día seguinte ao da notificación do presente acto, ao abeiro do establecido no artigo 117.1 da Lei 30/1992, de 26 de novembro; ou ben, directamente, recurso contencioso-administrativo ante o Xulgado do Contencioso-Administrativo de A Coruña que corresponda, no prazo de dous meses, desde o día seguinte ao da recepción da presente notificación, de acordo co establecido nos artigos 8.1 e 46.1 da Lei 29/1998, de 13 de xullo. Non poderá interpoñerse recurso contencioso-administrativo, se se interpuxera o potestativo de reposición, en tanto non se resolva expresamente ou se produza a desestimación presunta do mesmo polo transcurso do prazo dun mes desde a súa interposición, de acordo co establecido no artigo 117.2 da Lei 30/1992, de 26 de novembro. Neste caso, o prazo para a interposición do recurso contencioso-administrativo será de dous meses desde a resolución expresa do recurso, a contar desde o día seguinte ao da notificación do mesmo; ou ben, seis meses, a contar desde o día seguinte en que deba entenderse desestimado por silencio administrativo o citado recurso potestativo de reposición. En todo caso, poderá interpoñer calquera outro recurso que estime conveniente para a defensa dos seus intereses.“ Culleredo, 23 de xaneiro de 2015 O Concelleiro delegado da Área de Urbanismo, Asdo.: Diego Antonio Taibo Monelos P. D. (Resolución de 22.06.2011, BOP núm.131 de 11.07.2011)